

Prehľad vývinu podniku "Swaty"
Podnik na brúsne kotúče "Swaty" založil chemik Franz Swaty
v roku 1879, čo znamená, že je jedným z najstarších výrobcov
brúsnych nástrojov.
Spočiatku bola výroba založená na patentovanom výrobnom procese
brúsnych kotúčov s minerálnym pojivom. V roku 1958 ju nahradili
modernejšie výrobné programy.
V dôsledku vzrastajúcich požiadaviek priemyslu bola na konci
roku 1929 zavedená výroba brúsnych kotúčov s keramickým pojivom.
Výroba brúsnych kotúčov s pojivom umelá živica, ktorá je
v súčasnosti najsilnejšou výrobnou líniou, sa začala v roku 1946.
V roku 1963 boli vyvinuté rôzne kotúče s pojivom umelá živica
vystužené sklotextilom. Tieto výrobky boli vhodné najmä na rezanie
a brúsenie pri vyššej obvodovej rýchlosti 80-100 m/s. V tom istom
roku bola spustená výroba elastického čistiaceho kotúča Swaty
Fibre.
Počas 70-tych rokov bola výroba rozšírená o rôzne špeciálne
produkty vhodné na použitie pri vyššej obvodovej rýchlosti.
- kotúče s pojivom umelá živica lisované zahorúca vyrobené
zo zirkonkorundu, používané do automatických strojov
v železiarňach,
- hrubovacie kotúče s pojivom umelá živica lisované zastudena
pre obvodovú rýchlosť 63 m/s
- brúsne kotúče s keramickým pojivom pre obvodovú rýchlosť 50
a 60 m/s, určené na špeciálne druhy brúsenia
V roku 1978 sa začala výroba diamantových nástrojov s kovovým
pojivom (diamantové pilníky a vrtné korunky)
Rok 1984 je začiatkom výroby CBN brúsnych nástrojov s pojivom
umelá živica (program DIABON). Ďalší vývoj v tejto oblasti
priniesol výrobu diamantových nástrojov s kovovým pojivom pre
sklársky priemysel a brúsnych kotúčov CBN s keramickým pojivom.
Pochopiteľne, vývoj nových typov brúsnych nástrojov
pokračoval ďalej.
V súčasnosti vyrába podnik Swaty asi 50 tis. rôznych brúsnych
nástrojov a predáva ich do viac ako 40 krajín na všetkých
kontinentoch.
V roku 1992 sa stal akciovou spoločnosťou.
V roku 1997 získal tento podnik Certifikát potvrdzujúci, že
zavedený a udržiavaný systém manažérstva kvality je v súlade
s požiadavkami ISO.
V roku 2000 získal Certifikát ISO 14001, ktorý potvrdzuje, že
systém manažérstva v oblasti životného prostredia je v súlade
s požiadavkami ISO.
V roku 2002 sa podnik Swaty stal členskou organizáciou OSA pre bezpečnosť
brúsnych materiálov.